חוק הרשויות המקומיות (גמלאות לראש רשות וסגניו)

{{ח:התחלה}}
{{ח:כותרת|חוק הרשויות המקומיות (גמלאות לראש רשות וסגניו), תשל״ז–1977}}

{{ח:פתיח-התחלה}}
{{ח:מאגר|2000537}} '''חוק קודם:''' {{ח:תיבה|ס״ח תשי״ט, 211|חוק הרשויות המקומיות (גימלאות לראש רשות וסגניו)|https://fs.knesset.gov.il/3/law/3_lsr_209495.pdf}}; {{ח:תיבה|תשכ״ט, 141|תיקון|https://fs.knesset.gov.il/6/law/6_lsr_209494.pdf}}.

'''חוק חדש:''' {{ח:תיבה|ס״ח תשל״ז, 77|חוק הרשויות המקומיות (גמלאות לראש רשות וסגניו)|https://fs.knesset.gov.il/8/law/8_lsr_209493.pdf}}; {{ח:תיבה|תשמ״א, 147|תיקון|https://fs.knesset.gov.il/9/law/9_lsr_209490.pdf}}; {{ח:תיבה|תשנ״ט, 92|חוק הסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 1999)|https://fs.knesset.gov.il/14/law/14_lsr_211661.pdf}}; {{ח:תיבה|תשס״א, 54|תיקון מס׳ 3|https://fs.knesset.gov.il/15/law/15_lsr_300287.pdf}}; {{ח:תיבה|תשס״ה, 889|חוק הפיקוח על שירותים פיננסיים (קופות גמל)|https://fs.knesset.gov.il/16/law/16_lsr_299984.pdf}}; {{ח:תיבה|תשפ״ה, 398|חוק להשגת יעדי התקציב וליישום המדיניות הכלכלית לשנת התקציב 2025 (תיקוני חקיקה)|https://fs.knesset.gov.il/25/law/25_lsr_6133485.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”רשות מקומית“ – עיריה או מועצה מקומית;
{{ח:ת|סוג=הגדרה}} ”ראש רשות“ – ראש רשות מקומית, לרבות סגניו בשכר.

{{ח:סעיף|2|גמלאות ותשלומים אחרים}}
{{ח:ת}} לראש רשות ולשאיריו ישולמו, מקופת הרשות המקומית, גמלאות ותשלומים אחרים נוספים כפי שייקבע בהחלטות הכנסת, והיא רשאית להסמיך לכך ועדה מועדותיה; תחילתה של ההחלטה הראשונה לפי סעיף זה היא מיום תחילת חוק זה.
{{ח:ת}} {{ח:הערה|פורסמה {{ח:חיצוני|החלטת הרשויות המקומיות (גמלאות לראש רשות וסגניו)|החלטת הרשויות המקומיות (גמלאות לראש רשות וסגניו), תשל״ז–1977}}.}}

{{ח:סעיף|2א|פנסיה צוברת|תיקון: תשנ״ט, תשס״ה}}
{{ח:ת}} על אף האמור {{ח:פנימי|סעיף 2|בסעיף 2}}, לא ישולמו גמלאות מקופת הרשות המקומית לראש רשות שהחל בכהונתו לאחר יום כ׳ בחשון התשנ״ט (9 בנובמבר 1998) (להלן – היום הקובע) ולשאיריו, וזכויותיו לגמלה יבוטחו בקופת גמל כהגדרתה {{ח:חיצוני|חוק הפיקוח על שירותים פיננסיים (קופות גמל)|בחוק הפיקוח על שירותים פיננסיים (קופות גמל), התשס״ה–2005}}; הוראה זו תחול גם על ראש רשות, שכיהן בתפקידו לפני היום הקובע ונבחר לתקופת כהונה נוספת לאחר אותו יום, לאחר תקופה כלשהי שבה לא כיהן כראש רשות, וזאת לגבי תקופת הכהונה הנוספת האמורה ואילך.

{{ח:סעיף|2ב|עדכון המשכורת הקובעת לעניין זכאי לפנסיה תקציבית|תיקון: תשפ״ה}}
{{ח:תת|(א)}} בסעיף זה –
{{ח:תת|סוג=הגדרה}} ”החלטת הגמלאות“, לגבי ראש רשות פלוני – החלטה שהתקבלה לפי {{ח:פנימי|סעיף 2|סעיף 2}};
{{ח:תת|סוג=הגדרה}} ”זכאי לפנסיה תקציבית“ – ראש רשות הזכאי לקצבה לפי החלטת הגמלאות, ולאחר פטירתו של ראש הרשות, בין שנפטר במהלך כהונתו ובין שנפטר לאחר מכן – שאירו של ראש הרשות הזכאי לתשלום קצבה לפי החלטת הגמלאות;
{{ח:תת|סוג=הגדרה}} ”חודש העדכון“ – חודש ינואר;
{{ח:תת|סוג=הגדרה}} ”המדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד החדש“ – מדד חודש דצמבר של השנה שקדמה לחודש העדכון;
{{ח:תת|סוג=הגדרה}} ”המדד הקודם“ – מדד חודש דצמבר של השנה שקדמה לחודש העדכון הקודם;
{{ח:תת|סוג=הגדרה}} ”המשכורת הקובעת“, לגבי זכאי לפנסיה תקציבית פלוני בזמן פלוני – אחד מאלה, לפי העניין:
{{ח:תתתת|(1)}} לגבי ראש רשות שחדל לכהן עד יום ל׳ בכסלו התשפ״ה (31 בדצמבר 2024) – רכיבי המשכורת המובאים בחשבון לשם חישוב הקצבה בעד חודש ינואר 2025, לפי החלטת הגמלאות;
{{ח:תתתת|(2)}} לגבי ראש רשות שחדל לכהן ביום א׳ בטבת התשפ״ה (1 בינואר 2025) או לאחריו – רכיבי המשכורת המובאים בחשבון לשם חישוב הקצבה בעד החודש שלאחר החודש שבו חדל לכהן, לפי החלטת הגמלאות;
{{ח:תת|סוג=הגדרה}} ”קצבה“ – סכום המשתלם מדי חודש מקופת הרשות המקומית לפי החלטת הגמלאות;
{{ח:תת|סוג=הגדרה}} ”השכר הממוצע“ – כהגדרתו {{ח:חיצוני|חוק הביטוח הלאומי|בחוק הביטוח הלאומי [נוסח משולב], התשנ״ה–1995}}.
{{ח:תת|(ב)}} המשכורת הקובעת של זכאי לפנסיה תקציבית תעודכן בחודש העדכון של כל שנה, בעד קצבת חודש ינואר ואילך, לפי שיעור עליית המדד החדש לעומת המדד הקודם; ואולם לגבי ראש רשות שחדל לכהן ביום א׳ בטבת התשפ״ה (1 בינואר 2025) או לאחריו, תעודכן לראשונה המשכורת הקובעת של זכאי לפנסיה תקציבית בחודש העדכון שלאחר השנה שבה חדל ראש רשות לכהן, כמפורט להלן:
{{ח:תתת|(1)}} לפי שיעור עליית השכר הממוצע ב־1 בינואר שלאחר השנה שבה חדל לכהן לעומת השכר הממוצע ב־1 בינואר בשנה שבה חדל לכהן, כשהוא מוכפל במספר החודשים שכיהן בשנה שבה חדל לכהן ומחולק ב־12;
{{ח:תתת|(2)}} לפי שיעור עליית המדד החדש לעומת המדד הקודם, כשהוא מוכפל במספר החודשים שלאחר החודש שבו חדל לכהן בשנה שבה חדל לכהן ומחולק ב־12.
{{ח:תת|(ג)}} בלי לגרוע מהוראות סעיף קטן (ב), חדל ראש רשות לכהן עד יום י״א בטבת התשפ״ו (31 בדצמבר 2025) והמשכורת הקובעת לגביו לא עודכנה בשנת 2025 לפי השינוי בשכר הממוצע בשל הוראות {{ח:חיצוני|חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת שכר נושאי משרה ברשויות השלטון וברשויות מקומיות בשנת 2025)#סעיף 2|סעיף 2 לחוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת שכר נושאי משרה ברשויות השלטון וברשויות מקומיות בשנת 2025), התשפ״ה–2024}}, תעודכן המשכורת הקובעת שלו, בעדכון הראשון לפי סעיף זה, גם לפי שיעור עליית השכר הממוצע כשיעורו ביום א׳ בטבת התשפ״ה (1 בינואר 2025) לעומת השכר הממוצע כשיעורו ביום כ׳ בטבת התשפ״ד (1 בינואר 2024).
{{ח:תת|(ד)}} בלי לגרוע מהוראות סעיפים קטנים (א) עד (ג), חדל ראש רשות לכהן עד יום י״א בטבת התשפ״ו (31 בדצמבר 2025), ייווסף למשכורתו הקובעת המעודכנת לפי הוראות סעיף זה עדכון נוסף בינואר של כל שנה בשנים 2026 עד 2030, בשיעור 1.418% מהמשכורת הקובעת המעודכנת בעת העדכון באותה שנה.
{{ח:תת|(ה)}} על אף האמור בכל דין, ובכלל זה בהחלטת הגמלאות, המשכורת הקובעת של זכאי לפנסיה תקציבית תעודכן לפי הוראות סעיף זה בלבד.

{{ח:סעיף|3|טובות הנאה אחרות, היוון ורציפות זכויות|תיקון: תשס״א}}
{{ח:ת}} בהחלטה לפי {{ח:פנימי|סעיף 2|סעיף 2}} מותר לקבוע כי –
{{ח:תת|(1)}} לראש רשות או לשאיריו, כפי שייקבעו, יינתנו, בנוסף לגמלאות ולתשלומים האחרים המשתלמים לאחר תקופת הכהונה, גם טובת הנאה או שירות שייקבעו;
{{ח:תת|(2)}} הזכות לגמלאות, לתשלומים אחרים, לטובת הנאה או לשירות ושיעוריהם ייקבעו בהתחשב בתפקיד שמילא ראש הרשות, בתקופת שירותו, או בכל גורם אחר שייקבע;
{{ח:תת|(3)}} ראש רשות רשאי, בתנאים שייקבעו, להוון אותו חלק מהגמלאות המגיעות לו, כפי שייקבע;
{{ח:תת|(4)}} לצורך קביעת הזכות לגמלה ושיעורה, מותר לצרף לתקופת הכהונה האחרונה תקופות כהונה קודמות, כולן או מקצתן, כראש רשות, וכן מותר לצרף תקופות כהונה, שירות ועבודה בשכר במדינה או באחד ממוסדותיה או מפעליה, בתאגיד מרכז החינוך העצמאי, ברשות מקומית או במוסדות ציבור אחרים שייקבעו, והכל בתנאים שייקבעו;
{{ח:תת|(5)}} מגמלה המשתלמת ינוכו סכומים שהזכאי לגמלה מקבל כמשכורת או כגמלה מקופה ציבורית כמשמעותה {{ח:חיצוני|חוק שירות המדינה (גמלאות)#סעיף 35|בסעיף 35 לחוק שירות המדינה (גמלאות) [נוסח משולב], תש״ל–1970}};
{{ח:תת|(6)}} הגמלה המשתלמת לשאירים שאינם סמוכים על שולחן אחד תחולק בדרך שתיקבע;
{{ח:תת|(7)}} תקופה שבעדה לא קיבל סגן ראש רשות משכורת משום שויתר עליה, מותר, בתנאים שייקבעו, לצרף כל חלק ממנה שקדם ליום פרסום התוצאות של הבחירות הראשונות לאותה רשות מקומית לאחר פרסומו של חוק זה (להלן – יום פרסום תוצאות הבחירות הראשונות) לתקופת הכהונה כאמור בפסקה (4).

{{ח:סעיף|4|פרסום החלטות}}
{{ח:ת}} החלטות לפי {{ח:פנימי|סעיף 2|סעיף 2}} יפורסמו ברשומות.

{{ח:סעיף|5|החזר גמלה}}
{{ח:ת}} ראש רשות יקבל את הגמלה מהרשות המקומית שבה כיהן לאחרונה, והיא תהיה זכאית להחזר חלק מכספי הגמלה מרשויות או גופים אחרים שתקופת כהונה בהם הובאה בחשבון כאמור {{ח:פנימי|סעיף 3|בסעיף 3(4)}}, או מחליפיהם, בשיעורים יחסיים לתקופת הכהונה בכל רשות וגוף.

{{ח:סעיף|5א|שלילת זכות לגמלה|תיקון: תשמ״א}}
{{ח:תת|(א)}} הורשע ראש רשות בעבירה פלילית וקבע בית המשפט, לבקשת היועץ המשפטי לממשלה או נציגו שהוגשה לפני מתן גזר הדין, שיש עם העבירה קלון, רשאי בית המשפט להחליט שראש הרשות לא יהיה זכאי לגמלה, כולה או מקצתה, לצמיתות או לתקופה שיקבע בית המשפט, ורשאי הוא לחייב את ראש הרשות להחזיר לרשות המקומית גמלה שקיבל ממנה, כולה או מקצתה.
{{ח:תת|(ב)}} נשללה גמלה של ראש רשות כאמור בסעיף קטן (א), רשאי בית המשפט ששלל את הגמלה להורות שהגמלה שנשללה תשולם, כולה או מקצתה, למי שראש הרשות חייב בפרנסתם, כפי שיורה בית המשפט.
{{ח:תת|(ג)}} נפטר ראש הרשות בתקופת שלילת גמלתו כאמור בסעיף קטן (א), יהיו שאיריו זכאים לקבל גמלה בשיעור שראש הרשות היה זכאי לה אילולא השלילה, זולת אם קבע בית המשפט ששלל את הגמלה, על פי בקשת הרשות המקומית, שהחלטת השלילה תעמוד בתקפה.

{{ח:סעיף|5ב|ערעור|תיקון: תשמ״א}}
{{ח:תת|(א)}} הרואה עצמו מקופח בהחלטה בדבר זכותו לגמלה ושיעורה או לתשלומים אחרים ושיעוריהם לפי חוק זה, למעט החלטה לפי {{ח:פנימי|סעיף 5א|סעיף 5א}}, רשאי לערער עליה לפני בית המשפט המחוזי.
{{ח:תת|(ב)}} שר המשפטים רשאי לקבוע בתקנות את המועד להגשת ערעור לפי סעיף זה ואת סדרי הדין בו.

{{ח:סעיף|5ג|תביעות נגד צד שלישי|תיקון: תשמ״א}}
{{ח:תת|(א)}} היה המקרה שחייב רשות מקומית בתשלום גמלה לפי חוק זה משמש עילה גם לחייב צד שלישי בתשלום פיצויים לאותו זכאי לפי {{ח:חיצוני|פקודת הנזיקין|פקודת הנזיקין [נוסח חדש]}} (להלן – פקודת הנזיקין), או {{ח:חיצוני|חוק פיצויים לנפגעי תאונות דרכים|חוק פיצויים לנפגעי תאונות דרכים, התשל״ה–1975}} (להלן – חוק תאונות דרכים), רשאית הרשות המקומית לתבוע מאותו צד שלישי פיצוי על הגמלה ששילמה או שהיא עתידה לשלם, עד שיעור הפיצויים שחייב בהם הצד השלישי.
{{ח:תת|(ב)}} הזכאי לגמלה לפי חוק זה חייב להושיט כל עזרה ולעשות כל פעולה סבירה כדי לסייע לרשות המקומית במימוש זכותה לפי סעיף זה, ולא יעשה כל פעולה העלולה לפגוע בזכויות הרשות המקומית לפי סעיף זה או למנוע בעד מימושה; עבר הזכאי לגמלה על איסור לפי סעיף זה, או לא עשה את המוטל עליו לפיו, רשאית הרשות המקומית לשלול ממנו את הזכות לגמלה, כולה או מקצתה.
{{ח:תת|(ג)|(1)}} היתה הרשות המקומית חייבת בפיצויים האמורים, הברירה בידי הזכאי לבחור בגמלה או בפיצויים.
{{ח:תתת|(2)}} הגיש הזכאי תובענה לפי {{ח:חיצוני|פקודת הנזיקין|פקודת הנזיקין}} או לפי {{ח:חיצוני|חוק פיצויים לנפגעי תאונות דרכים|חוק תאונות דרכים}} נגד הרשות המקומית, תהיה הברירה כאמור בפסקה (1) בידו עד לאחר מתן פסק דין שאין עליו ערעור, ובפסק דין שיש עליו ערעור ולא הוגש – עד לאחר תום תקופת הערעור.
{{ח:תת|(ד)}} לענין {{ח:חיצוני|פקודת הנזיקין#סעיף 86|סעיף 86 לפקודת הנזיקין}} רואים גמלה לפי חוק זה כזכות הנובעת מחוזה.
{{ח:תת|(ה)}} שיטת ההיוון של קצבאות שנקבעה לפי {{ח:פנימי|סעיף 9|סעיף 9(3)}}, כוחה יפה גם לענין סעיף זה.

{{ח:סעיף|6|ביטול}}
{{ח:ת}} חוק הרשויות המקומיות (גימלאות לראש רשות וסגניו), תשי״ט–1959 (להלן – חוק תשי״ט) – בטל.

{{ח:סעיף|7|שמירת זכויות}}
{{ח:תת|(א)}} אין בחוק זה ובהחלטות שיתקבלו על פיו כדי לגרוע מזכות שנרכשה או שנולדה לפי חוק תשי״ט למי שהיה ראש רשות או לשאיריו.
{{ח:תת|(ב)}} כל עוד לא ייקבע אחרת בהחלטה על פי {{ח:פנימי|סעיף 2|סעיף 2}} ישולמו גמלאות למי שהיה ראש רשות או לשאיריו, על פי חוק תשי״ט.

{{ח:סעיף|8|הוראת מעבר}}
{{ח:ת}} על אף האמור {{ח:פנימי|סעיף 6|בסעיף 6}} ימשיך לחול חוק תשי״ט על סגן ראש רשות מקומית המכהן ערב פרסומו של חוק זה שלא במשכורת משום שויתר עליה, וכן על שאיריו, אולם אם ימשיך לכהן כסגן ראש רשות מקומית שלא במשכורת גם לאחר יום פרסום תוצאות הבחירות הראשונות לא תבוא בחשבון לצורך קביעת הזכות לגמלה ושיעורה אלא תקופת כהונתו עד יום פרסום תוצאות הבחירות הראשונות.

{{ח:סעיף|9|ביצוע ותקנות}}
{{ח:ת}} שר הפנים ושר האוצר ממונים על ביצוע חוק זה, והם רשאים, באישור ועדה שתקבע הכנסת, להתקין תקנות בכל ענין הנוגע לביצועו, ובכלל זה –
{{ח:תת|(1)}} סדרי הגשת תביעות לגמלאות;
{{ח:תת|(2)}} סדרי תשלום ומועדי תשלום;
{{ח:תת|(3)}} שיטת היוון של קצבאות;
{{ח:תת|(4)}} תשלום גמלה שלא לידי הזכאי לה.
{{ח:ת}} {{ח:הערה|פורסמו {{ח:חיצוני|תקנות הרשויות המקומיות (גמלאות לראש רשות וסגניו) (סדרי קביעת גמלה, מתן הודעות, ביצוע והיוון)|תקנות הרשויות המקומיות (גמלאות לראש רשות וסגניו) (סדרי קביעת גמלה, מתן הודעות, ביצוע והיוון), תשל״ט–1979}}.}}

{{ח:חתימות|נתקבל בכנסת ביום י״ד בשבט תשל״ז (2 בפברואר 1977).}}
* '''יצחק רבין'''
ראש הממשלה
* '''שלמה הלל'''
שר הפנים
* '''יהושע רבינוביץ'''
שר האוצר
* '''אפרים קציר'''
נשיא המדינה
{{ח:סוגר}}
{{ח:סוף}}
[[קטגוריה:שלטון מקומי]]

[[קטגוריה:בוט חוקים]]